मुंबई.
हाल ही में रेखा को लेकर एक अफवाह मीडिया में आई, जिसमें कहा गया कि वे अपनी मांग में संजय दत्त के नाम का सिंदूर भरती हैं। दावा यासेर उस्मान की बुक 'रेखा : द अनटोल्ड स्टोरी' के हवाले से किया गया। हालांकि, बुक में रेखा और संजय के बारे में ऐसा कुछ भी नहीं लिखा गया। (पढ़ें पूरी खबर)
वैसे, रेखा की लाइफ के कई पहलुओं को उजागर करने वाली इस बुक में उनकी मैरिड लाइफ पर भी प्रकाश डाला है। बुक में बताया गया है कि क्यों रेखा ने हसबैंड मुकेश अग्रवाल से दूरी बनाई और शादी के 7 महीने बाद ही मुकेश ने मौत को गले लगा लिया। जब मुकेश ने किया रेखा को शादी के लिए प्रपोज...
यासेर उस्मान की बुक के मुताबिक, 4 मार्च 1990 की दोपहर (पहली मुलाकात के ठीक एक महीने बाद) मुकेश अग्रवाल सुरिंदर कौर (रेखा की फ्रेंड) के साथ रेखा के घर पहुंचे और शादी के लिए प्रपोज कर दिया। रेखा मुकेश का एक्साआइटमेंट देखकर अवाक थीं। खास बात यह थी कि दोनों की फैमिली मुंबई में नहीं थीं। बावजूद इसके उन्होंने शादी का फैसला कर लिया।
शाम को रेखा ने लाल कलर की कांजीवरम साड़ी पहनी और मुकेश के साथ शादी के लिए मुंबई के मुक्तेश्वर देवालय पहुंचीं। पास में ही एक इस्कॉन मंदिर भी है। लेकिन भीड़ की वजह से कपल वहां नहीं जा पाया। रात को जब मुकेश और रेखा मुक्तेश्वर देवालय पहुंचे, तब वहां के पुजारी संजय बोडस सो चुके थे। मुकेश ने उन्हें जगाया और कहा कि वे शादी करना चाहते हैं। संजय रेखा को देखकर सकते में थे। क्योंकि वे उन सेलिब्रिटीज में से थीं, जो उस मंदिर में दर्शन के लिए अक्सर जाया करती थीं। रात में 10.30 बजे शादी के मंत्र पढ़े गए। उस वक्त मुकेश की उम्र 37 और रेखा की उम्र 35 साल थी।
जब हेमा ने पूछा- क्या वह बहुत अमीर है?
शादी के बाद मुकेश ने रेखा को कहा कि उन्हें कुछ फिल्मस्टार फ्रेंड्स के पास जाकर खुशखबरी देनी चाहिए। लेकिन रेखा को आइडिया पसंद नहीं आया। उन्होंने अकबर खान, संजय खान और हेमा मालिनी के घर जाने की इच्छा जाहिर की। फ्रेंड सुरिंदर कौर को लेकर वे हेमा और धर्मेंद्र के घर पहुंच गए। इस दौरान हेमा ने उन्हें गौर से देखा और कहा- 'अब यह मत कहना कि तुमने इस आदमी से शादी की है।' रेखा ने जवाब दिया- 'बिल्कुल मैंने ऐसा ही किया है।' बाद में हेमा ने पूछा-'क्या वह बहुत अमीर है?' लेकिन रेखा ने इसका कोई जवाब नहीं दिया।
आगे की स्लाइड्स में पढ़ें हनीमून पीरियड से लेकर 7 महीने बाद पति के सुसाइड तक रेखा की मैरिड लाइफ की स्टोरी...
mar_Deva hin_Deva hin_Deva hin_Deva hin_Deva hin_Deva hin_Deva bho_Deva